Graham Bell-øya

Graham Bell-øya (russisk Остров Греэм-Белл; Ostrov Greem-Bell) er ei øy i Frans Josef land i Russland. Graham Bell-øya er en av de største øyene i øygruppen og er delvis dekket av is. Det høyeste punktet ligger 509 meter over havet.

Øya ligger øst for Wilczek land og bare det smale Morgansundet skiller de to. Kapp Kohlsaat, det østligste punktet i øygruppen, på 81°14′N, 65°10′Ø, ligger på Graham Bell-øya. Kapp Kohlsaat markerer det nordvestligste hjørnet i Karahavet og er derfor et viktig landemerke.

Øya ble oppkalt etter den skotsk-amerikanske oppfinneren Alexander Graham Bell. Graham Bell-øya må ikke forveksles med den mindre Belløya som også er en del av Frans Josef land, men som har navn etter formen på øya, ikke personen Graham Bell.

 Historie 
Graham Bell-øya ble oppdaget 2. mai 1899 av en gruppe fra Wellman-ekspedisjonen, bestående av Evelyn Briggs Baldwin, Daniel Johansen, Emil Ellefsen, Olaf Ellefsen og Paul Bjørvig.

Under den kalde krigen var det en utpost på Graham Bell-øya og en flystripe kalt Greem Bell , den største flystripen på øygruppen. Den hadde en 2,1 kilometer lang grusdekt rullebane og ble benyttet av russiske fraktfly og jagerfly. I mai 2012 opplyste det russiske flyvåpenet at de ville gjenåpne Greem Bell-basen som et del av en rekke gjenåpninger av tidligere flybaser i Arktis.

 Nærliggende øyer 
 Det ligger mange småøyer på nordsiden av Graham Bell-øya: 
 Ostrov Pjerlamutrovij (Pjerülamutrovøya) ligger sørøst for Graham Bell-øya.
 Ostrov Trjokhlutsjevoj ligger vest for øya på . 
 Ostrov Udatsjnij er en av flere småøyer langs nordvestkysten av Graham Bell-øya på 

 Referanser 

 Eksterne lenker 


Kategori:Øyer i Polhavet
Kategori:Øyer i Arkhangelsk oblast
Kategori:Frans Josefs land
Kategori:Karahavet